วันนี้นั่งรถมาจากกรุงเทพฯ มาเที่ยวเพชรบุรี เลยพามาแวะพักกินกาแฟก่อนที่จะขับรถต่อลงไปเที่ยวชะอำ เมื่อขับรถเข้ามาในตัวเมืองเรื่อย ๆ ก็จะเจอสี่แยกโรงเรียนคงคาราม ให้ขับตรงเรียบเส้นวัดยาง ตรงข้ามเป็นวัดคงคาราม ให้สังเกตร้านขายโทรศัพท์คิงคองโฟนฝั่งซ้ายมือ จะมีซอยให้เลี้ยวเข้าไป ร้านจะอยู่ทางซ้ายมือ พอเข้าไปถึงร้านก็จะเจอกับบรรยากาศธรรมชาติ มีมุมสวย ๆ ให้ถ่ายรูปอัพลงเฟชบุ๊คอวดเพื่อน ๆ หรือสาวกฮิปสเตอร์ก็สามารถเสพบรรยากาศแบบชิค ๆ ได้เช่นกัน และเมนูแนะนำที่นี่ไปอย่าลืมสั่ง ก็คือชามาเลย์ ชาอินเดียน หรือถ้าชอบแบบเปรียว ๆ ชามะนาวก็อร่อย ส่วนคนรักกาแฟก็ยังมีเมนูกาแฟอีกมากมายให้ได้ลิ้มรส ร้านเปิดตั้งแต่ 9.00 – 18.00 น. หยุดทุกวันศุกร์